தொடர்ந்து இந்திய-ஈழத்தமிழர் நட்புறவு மையத்தின் செயலாளர் பரமு பாலன் வரவேற்புரை ஆற்றினார். வரவேற்புரையை தொடர்ந்து வழக்கறிஞர் த.பானுமதி உரையாற்றினார். தமிழீழம் உருவாகினால் மட்டுமே இந்தியாவிற்கு பாதுகாப்பு. இதனை உணர்ந்து இந்திய அரசு செயல்படவேண்டும் என பானுமதி இந்திய அரசிற்கு கோரிக்கை வைத்தார். தொடர்ந்து தமிழர் தலைவர் பழ.நெடுமாறன் சிறப்புரை வழங்கினார். வழக்கறிஞர் பானுமதி கூறிய கருத்துக்களை வழிமொழிந்து தனது உரையை அவர் ஆரம்பித்தார். இந்திரா காந்தி இலங்கையில் நடப்பது திட்டமிட்ட இனப்படுகொலை என்ற வார்த்தையை அன்றே பயன்படுத்தி இலங்கை அரசை எச்சரித்தார் என்பதை அவர் நினைவு கூர்ந்தார். சீனாவினாலும் சிங்களவர்களாலும் இந்தியாவிற்கு ஆபத்து இருக்கிறது. ஈழத்தமிழ் மக்களுக்கு தங்களை காப்பாற்றிக்கொள்ள நன்றாக தெரியும்.